b'\n_START_ARTICLE_\nZveza slovenske katoli\xc5\xa1ke prosvete\n_START_PARAGRAPH_\nZveza slovenske katoli\xc5\xa1ke prosvete (ZSKP) je kulturna organizacija slovenske narodne skupnosti v Italiji. Njen sede\xc5\xbe je v Gorici, kjer jo je leta 1959 ustanovil katoli\xc5\xa1ko usmerjen del slovenske skupnosti. Zveza danes zdru\xc5\xbeuje 12 kulturnih dru\xc5\xa1tev Gori\xc5\xa1ke pokrajine v Gorici, \xc5\xa0teverjanu, Sovodnju ob So\xc4\x8di, Doberdobu in Ronkah. \xc5\xa0e zlasti je aktivna na gledali\xc5\xa1kem in glasbenem podro\xc4\x8dju, sodeluje z organizacijami slovenske skupnosti v Avstriji.'